b'\n_START_ARTICLE_\nKort Sagt\n_START_PARAGRAPH_\nKort Sagt er et dansk non-profit initiativ, der har til form\xc3\xa5l at inspirere og g\xc3\xb8re danskerne lidt klogere p\xc3\xa5 kort tid._NEWLINE_Kort Sagt har fokus p\xc3\xa5 talen som formidlingsform, og hvert \xc3\xa5r afholdes der fem kulturelle taler-arrangementer, i K\xc3\xb8benhavn, med fokus p\xc3\xa5 viden, videnskab, inspiration og kultur. _NEWLINE_Arrangementerne er gratis og har typisk syv eller otte talere p\xc3\xa5 programmet. Hver af talerne f\xc3\xa5r max. 10 minutter p\xc3\xa5 scenen til, at levere deres budskab verbalt og visuelt._NEWLINE_Kort Sagt har tidligere arrangeret tema-arrangementer med fokus p\xc3\xa5 politik og kultur. Senest om Retforbeholdet og Fuglekvarteret i Nordvestkvarteret. _NEWLINE_Kort Sagt drives af frivillige, og hvert \xc3\xa5r produceres der 35-40 videoer med taler og foredrag indenfor forskellige faglige og erfaringsm\xc3\xa6ssige omr\xc3\xa5der. Initiativet startede op i 2013 i Huset i Magstr\xc3\xa6de og har i en \xc3\xa5rr\xc3\xa6kke holdt til p\xc3\xa5 K\xc3\xb8benhavns Hovedbibliotek. Kort Sagt afholdes nu hos Kulturhuset Islands Brygge. _NEWLINE_En af initiativtagerne bag Kort Sagt er forfatteren og LARP-arrang\xc3\xb8ren Claus Raasted.'